Document ID: 32002R0488

Κανονισμός (ΕΚ) αριθ. 488/2002 της Επιτροπής
της 18ης Μαρτίου 2002
για την τροποποίηση του κανονισμού (ΕΟΚ) αριθ. 3846/87 για τον καθορισμό της ονοματολογίας των γεωργικών προϊόντων για τις επιστροφές κατά την εξαγωγή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως της αγοράς στον τομέα του χοιρείου κρέατος(1), όπως τροποποιήθηκε τελευταία από τον κανονισμό (ΕΚ) αριθ. 1365/2000(2), και ιδίως το άρθρο 13 παράγραφος 12,
Εκτιμώντας τα ακόλουθα:
(1) Ο κανονισμός (ΕΟΚ) αριθ. 3846/87 της Επιτροπής, της 17ης Δεκεμβρίου 1987, για τον καθορισμό της ονοματολογίας των γεωργικών προϊόντων για τις επιστροφές κατά την εξαγωγή(3), όπως τροποποιήθηκε τελευταία από τον κανονισμό (ΕΚ) αριθ. 2556/2001(4), καθόρισε, βάσει της συνδυασμένης ονοματολογίας, ονοματολογία γεωργικών προϊόντων για τις επιστροφές κατά την εξαγωγή.
(2) Η εφαρμογή της τρέχουσας ονοματολογίας εξαγωγών για τα προϊόντα των κωδικών ΣΟ 1602 41 10 και 1602 42 10, βάρους κατώτερου του ενός χιλιογράμμου, μπορεί να οδηγήσει σε μη ισότιμη μεταχείριση των εμπορευομένων κατά τη χορήγηση επιστροφών. Κατά συνέπεια, είναι σκόπιμο να υποδιαιρεθούν οι κωδικοί αυτοί ΣΟ σύμφωνα με το βάρος των προϊόντων και να εισαχθεί μια νέα διάκριση για τον κωδικό ΣΟ 1602 49 19, η οποία να επιτρέπει κατά τον τρόπο αυτό τη συγκέντρωση των κλάσεων αυτών στην ίδια κατηγορία που αναφέρεται στο παράρτημα I του κανονισμού (ΕΚ) αριθ. 1370/95 της Επιτροπής, της 16ης Ιουνίου 1995, περί λεπτομερειών εφαρμογής του καθεστώτος πιστοποιητικών εξαγωγής στον τομέα του χοιρείου κρέατος(5), όπως τροποποιήθηκε τελευταία από τον κανονισμό (ΕΚ) αριθ. 2898/2000(6) και προκειμένου να εξασφαλιστεί κατά τον τρόπο αυτό η ισότιμη μεταχείριση όλων των εμπορευομένων κατά τη χορήγηση της επιστροφής.
(3) Η επιτροπή διαχείρισης χοιρείου κρέατος δεν εξέδωσε γνώμη εντός της προθεσμίας που όρισε ο πρόεδρος της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο τμήμα 6 του παραρτήματος Ι του κανονισμού (ΕΟΚ) αριθ. 3846/87, το μέρος σχετικά με τον κωδικό ΣΟ 1602 αντικαθίσταται από το μέρος που εμφαίνεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στα πιστοποιητικά εξαγωγής που ζητήθηκαν από την 8η Απριλίου 2002.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Μαρτίου 2002.

Labels: 3
17
6